Sangen om Bamsefar som fyller femti år og de navnløse dyra teksten forteller om, skal ha inspirert Egner til å dikte videre om der visa etter hvert ble en del av historien. Fortellingen om Hakkebakkeskogen ble utgitt som egen bok i 1953, da uten «Bamsens fødselsdag». I 1955 ble boka filmatisert med de kjente sangene. Historien ble dramatisert i 1959 som dokketeater og i 1964 med skuespillere. I 1966 kom en musikalsk hørespillversjon på grammofonplate med musikken arrangert av Egil Monn-Iversen og med Birgit Strøm som den muntre Klatremus, Knut Risan som den upålitelige Mikkel Rev og Sølvi Wang som Bestemor Skogmus og Bjørnemor.